**ตาราง ข** **แสดงตัวชี้วัดยุทธศาสตร์หน่วยงาน**

ประเด็นการพัฒนาที่ 1 **ติดตั้ง/ซ่อมไฟฟ้าส่องสว่างที่สาธารณะ (ดวง) / แก้ไขจุดเสี่ยงอาชญากรรม**

วัตถุประสงค์หลัก **(Objective)** ประชาชนมีความปลอดภัยในชีวิตและทรัพย์สิน จากเหตุอาชญากรรมและยาเสพติด

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จของการติดตั้ง/ซ่อมไฟฟ้าส่องสว่างในพื้นที่กรุงเทพมหานคร  (KR 2 : ลดความล่อแหลมของพื้นที่เสี่ยงอาชญากรรมและยาเสพติด / KPI 1.1.1.2 : กรุงเทพมหานครมีไฟส่องสว่างอย่างทั่วถึง) | ร้อยละ 100 | **นิยาม**  **ความสำเร็จของการติดตั้ง/ซ่อมแซมไฟฟ้าส่องสว่าง หมายถึง** การติดตั้ง/ซ่อมแซมไฟฟ้าส่องสว่างตามแผนที่กำหนด หรือ ตามที่ได้รับแจ้งจากประชาชน  **สำนักงานเขต**   1. จัดทำแผนการดำเนินงานติดตั้งและซ่อมแซมไฟฟ้า   ส่องสว่างในพื้นที่ สำนักงานเขตวังทองหลาง ประจำปีงบประมาณ 2567 เพื่อเสนอผู้บริหารสำนักงานเขตให้ความเห็นชอบ และส่งให้สำนักการโยธาเพื่อนำเสนอแผนในภาพรวมต่อไป   1. ดำเนินการตามแผนที่กำหนด 2. รายงานผ่านระบบของสำนักการโยธา   (<http://misweb2.ddns.net:90/#/light>) **ภายในวันที่ 7 ของเดือนถัดไป**   1. ทำหนังสือรายงานผลการดำเนินงาน   **(สิ้นปีงบประมาณ)** เสนอผู้บริหารกรุงเทพมหานคร เพื่อทราบ และหนังสือส่งให้สำนักการโยธา    **ค่าเป้าหมาย**  ร้อยละ 100  **วิธีคำนวณ**  **สำนักงานเขต**  จำนวนดวงไฟฟ้าที่ได้ดำเนินการติดตั้ง/ซ่อมแซม x 100  หารด้วย จำนวนดวงไฟฟ้าตามแผนที่กำหนด | โครงการกิจกรรมติดตั้ง/ซ่อม ไฟฟ้าส่องสว่างในพื้นที่สาธารณะเขตวังทองหลาง งบประมาณ 4,000,000.-บาท (ดำเนินการ) (ฝ่ายโยธา) |

ประเด็นการพัฒนาที่ **2** แก้ไขจุดเสี่ยงอุบัติเหตุ

วัตถุประสงค์หลัก **(Objective)** ประชาชนมีความปลอดภัยจากอุบัติเหตุ

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| การแก้ไขจุดเสี่ยงอุบัติเหตุ  (KR 2 : กรุงเทพมหานครมีมาตรฐาน Road Safety Index **/** KPI 1.2.5.1 : การตรวจสภาพถนนและปรับปรุงจุดเสี่ยงอันตราย (Blackspot) ได้รับการปรับปรุง) | ร้อยละ  100  (2 แห่ง) | **นิยาม**  - จุดเสี่ยงอุบัติเหตุ หมายถึง จุดเกิดอุบัติเหตุที่มีผู้บาดเจ็บหรือเสียชีวิต โดยมีความถี่การเกิดไม่น้อยกว่า 3 ครั้งในรอบ 1 ปี หรือจุดที่ไม่เคยเกิดอุบัติเหตุแต่ถูกประเมินว่ามีข้อบกพร่องทางกายภาพหรือปัจจัยเสี่ยงด้านอื่นๆ ที่อาจนำไปสู่การเกิดอุบัติเหตุจนมีผู้บาดเจ็บหรือเสียชีวิตได้ และนำมาพิจารณาคัดเลือกจุดเสี่ยงเพื่อใช้ประเมินผลการปฏิบัติราชการของหน่วยงานในการแก้ไขจุดเสี่ยงอุบัติเหตุ  **-** ผู้เสียชีวิต หมายถึง ผู้เสียชีวิตจากอุบัติเหตุทางถนน ทั้งการเสียชีวิตที่จุดเกิดเหตุ ระหว่างนำส่งจนถึงโรงพยาบาล และที่โรงพยาบาล  - อัตราผู้เสียชีวิตจากอุบัติเหตุทางถนนต่อประชากรแสนคน หมายถึง จำนวนผู้เสียชีวิตจากอุบัติเหตุทางถนนหารด้วยจำนวนประชากรกลางปีตามทะเบียนราษฎร์กรุงเทพมหานครรายปีปัจจุบันและประชากรแฝง[[1]](#footnote-1) และคูณด้วย 100,000 คน  - แหล่งที่มาของจุดเสี่ยงอุบัติเหตุซึ่งนำมาพิจารณาคัดเลือกเพื่อเป็นเป้าหมายในการดำเนินการในปีที่ประเมิน ได้มาจาก  1.จุดเสี่ยงอุบัติเหตุจาก ข้อมูลที่ได้จากสำนักงานเขตตามเป้าหมายการพัฒนากรุงเทพมหานคร ประจำปี พ.ศ. 2567  2.จุดเสี่ยงอุบัติเหตุ ที่สำนักการจราจรและขนส่งกำหนด โดยพิจารณาจากข้อมูลจาก Heat Map ที่ยังไม่ได้ดำเนินการในปี พ.ศ. 2566 ข้อมูลจุดเสี่ยงของ บชน. ข้อมูลจุดเสี่ยงจาก Traffy Fondue และข้อมูลจุดเสี่ยงจากสำนักงานเขต ในปี พ.ศ. 2565  - Heat Map คือ แผนที่แสดงความหนาแน่นของจุดหรือบริเวณที่เกิดอุบัติเหตุบนแผนที่ Longdo Map ซึ่งดูได้จาก <https://mapdemo.longdo.com/bkk-accidents-clusters/> โดยข้อมูลใน Heat Map เก็บรวบรวมจาก มูลนิธิศูนย์ข้อมูลจราจรอัจฉริยไทย (iTic) และบริษัทกลางคุ้มครองผู้ประสบภัยจากรถ จำกัด (ThaiRSC)  - Risk Map คือ แผนที่แสดงจุดหรือบริเวณที่เกิดอุบัติเหตุ และมีผู้บาดเจ็บ (หมุดสีส้ม) ผู้เสียชีวิต(หมุดสีแดง) ดูได้จาก <http://www.ThaiRSC.com> ข้อมูลใน Risk Map เก็บรวบรวมจากบริษัทประกันภัย, สำนักงานตำรวจแห่งชาติ, โรงพยาบาล และมูลนิธิช่วยเหลือผู้ประสบภัยต่าง ๆ  - ค่าเป้าหมายการพัฒนากรุงเทพมหานครประจำปีงบประมาณที่ประเมิน คือ  ค่าเป้าหมายตามแผนปฏิบัติราชการกรุงเทพมหานคร ประจำปีงบประมาณที่ประเมิน และ/หรือค่าเป้าหมายตามนโยบายผู้ว่าราชการกรุงเทพมหานคร ประจำปีที่ประเมิน  - จุดดำเนินการ หมายถึง จุดเสี่ยงอุบัติเหตุที่กำหนดก่อนดำเนินการแก้ไข/ปรับปรุง ในปีงบประมาณที่ประเมิน  - แผนปฏิบัติการ (Action Plan) หมายถึง แผนซึ่งหน่วยงานจัดทำขึ้นเพื่อเป็นกรอบการดำเนินงานหรือกิจกรรมที่ส่งผลต่อความสำเร็จของตัวชี้วัด โดยบรรจุรายละเอียดถึงกิจกรรมที่ต้องดำเนินการ พร้อมระยะเวลาดำเนินการแต่ละขั้นตอน ทั้งนี้ให้หมายรวมถึง แผนที่เกี่ยวข้อง เช่น แผนกวดขันวินัยจราจรและ/หรืออำนวยการจราจรและผู้สัญจร เป็นต้น  - บันทึกส่งมอบผลผลิต หมายถึง เอกสารที่กำหนดให้หน่วยงานร่วมจะต้องดำเนินการส่งผลผลิตสนับสนุนตัวชี้วัด ตามขอบเขตอำนาจหน้าที่  - ผลผลิต หมายถึง หน่วยผลผลิตที่เกิดขึ้นจากกระบวนการและกิจกรรมตามภารกิจของหน่วยงานซึ่งได้รับมอบหมายให้ดำเนินการ เพื่อสนับสนุนตัวชี้วัดนี้  - หน่วยงาน หมายรวมถึง ดังนี้   * หน่วยงานหลัก หมายถึง หน่วยงานสังกัดกรุงเทพมหานครที่เป็นเจ้าของตัวชี้วัด และมีอำนาจในการบริหารจัดการในภาพรวม ได้แก่ สำนักการจราจรและขนส่ง * หน่วยงานรอง หมายถึง หน่วยงานสังกัดกรุงเทพมหานครที่มีภารกิจและตัวชี้วัดเฉพาะ ที่สนับสนุนการขับเคลื่อนตัวชี้วัดนี้ให้บรรลุผลสัมฤทธิ์ ในที่นี้ หมายถึง สำนักการโยธา สำนักเทศกิจ สำนักงานเขต สำนักงานประชาสัมพันธ์ สำนักปลัดกรุงเทพมหานคร * หน่วยงานสนับสนุน หมายถึง หน่วยงานสังกัดกรุงเทพมหานคร ที่มีภารกิจสนับสนุนการดำเนินงานตัวชี้วัด * หน่วยงานอื่น หมายถึง หน่วยงานที่ไม่ได้สังกัดกรุงเทพมหานคร แต่มีภารกิจที่ต้องสนับสนุนการขับเคลื่อนตัวชี้วัดนี้ให้บรรลุผลสัมฤทธิ์ เช่น ตำรวจ กรมทางหลวง กรมทางหลวงชนบท บริษัทกลาง มูลนิธิต่าง ๆ เป็นต้น   - คณะอนุกรรมการ/คณะทำงาน หมายถึง คณะอนุกรรมการ/คณะทำงานที่ถูกจัดตั้งขึ้นขับเคลื่อนให้เป็นไปตามตัวชี้วัดนี้  **กฎเกณฑ์โดยทั่วไป**  1) หน่วยงานหลัก มีหน้าที่ในการบริหารจัดการภาพรวมของกระบวนการดำเนินการตามตัวชี้วัดและประสานความร่วมมือกับหน่วยงานที่เกี่ยวข้อง เพื่อบริหารจัดการสู่ความสำเร็จในตัวชี้วัดนี้  2) หน่วยงานรอง และหน่วยงานอื่น จะต้องทำหน้าที่ในการสนับสนุน ตามขอบเขตอำนาจหน้าที่และภารกิจของตนเองเพื่อให้บรรลุผลสำเร็จตามผลผลิตที่กำหนดร่วมกันกับหน่วยงานหลัก  3) หน่วยงานรองระดับสำนัก ที่ต้องทำงานร่วมกับสำนักงานเขต จะต้องจัดส่งเอกสารการมอบหมายงานให้สำนักการจราจรและขนส่ง เพื่อสำนักการจราจรและขนส่ง จะได้รวบรวมให้สำนักยุทธศาสตร์และประเมินผลทราบ ภายในระยะเวลาที่สำนักการจราจรและขนส่งกำหนด  4) สำนักงานเขต จะต้องจัดทำบันทึกได้รับมอบหมายจากหน่วยงานระดับสำนัก  **ภารกิจของหน่วยงาน**  **1. สำนักการจราจรและขนส่ง** มีภารกิจที่ต้องดำเนินการ ดังนี้  1.1 กำหนดเป้าหมายผลผลิตและจัดทำบัญชีจุดเสี่ยงฯ  1.2 จัดการประชุมร่วมกับหน่วยงานที่เกี่ยวข้อง เพื่อกำหนดภารกิจร่วมกัน ตกลงค่าเป้าหมายของผลผลิต และขับเคลื่อนตัวชี้วัดสู่ผลสัมฤทธิ์ ภายในระยะเวลาที่สำนักการจราจรและขนส่งกำหนด  1.3 จัดประชุมร่วมกับหน่วยงานที่เกี่ยวข้อง ติดตามความคืบหน้าในการดำเนินงาน และสรุปผลการดำเนินการ  1.4 รวบรวมแผนปฏิบัติการ (Action Plan) และจัดทำแผนปฏิบัติการในภาพรวม เพื่อขออนุมัติจากผู้บริหารกรุงเทพมหานคร ทั้งนี้ หากแผนปฏิบัติการ มีระยะเวลาในการดำเนินการตามแผนฯ มากกว่า 1 ปีงบประมาณ ไม่ต้องจัดทำแผนปฏิบัติการฉบับใหม่ แต่ให้แก้ไขปรับปรุงแผนปฏิบัติการที่มีแต่เดิมโดยอนุโลม  1.5 รายงานความคืบหน้าการบริหารจัดการตัวชี้วัดนี้ รอบครึ่งปีงบประมาณ ให้สำนักยุทธศาสตร์และประเมินผลเพื่อทราบ  1.6 รวบรวม และประมวลผลสถิติจำนวนผู้บาดเจ็บ และผู้เสียชีวิตจากอุบัติเหตุทางถนน จากบริษัทกลางคุ้มครองผู้ประสบภัยจากรถ จำกัด หรือแหล่งข้อมูลที่เกี่ยวข้อง  1.7 ตรวจสอบความถูกต้อง ประเมินผล และสรุปผลการดำเนินงานและผลผลิตของหน่วยงานที่เกี่ยวข้อง รวมถึงสถิติจำนวนผู้เสียชีวิตจากอุบัติเหตุทางถนนในพื้นที่กรุงเทพมหานครตามข้อ 1.6 พร้อมทั้งจัดส่งสรุปผลให้กับสำนักยุทธศาสตร์และประเมินผล ภายในวันที่ 15 กันยายน ของปีงบประมาณที่ประเมิน  1.8 สำนักการจราจรและขนส่ง ประมวลผลในภาพรวม และสรุปผลการดำเนินงานของตัวชี้วัดเพื่อนำเสนอต่อผู้บริหารกรุงเทพมหานคร  1.9 นำจุดเสี่ยงฯ ที่กำหนด มาวิเคราะห์ สาเหตุ และออกแบบ แนวทางแก้ไข/ปรับปรุงจุดเสี่ยง  1.10 ดำเนินการแก้ไข/ปรับปรุงจุดเสี่ยงฯ ในส่วนที่รับผิดชอบ เช่น  - ติดตั้ง/รื้อย้าย/ถอดถอน/บำรุงรักษาเครื่องหมายจราจร อุปกรณ์วิศวกรรมจราจร ระบบสัญญาณไฟจราจร และอุปกรณ์ความปลอดภัยต่อผู้สัญจร  - ดำเนินการมาตรการสยบการจราจร (Traffic Calming Measures)  ในส่วนที่รับผิดชอบ เช่น การทาสีพื้นผิวจราจร การใช้ Rumble Strip การติดตั้งคันชะลอความเร็ว การติดตั้งสัญลักษณ์ต่าง ๆ อันนำไปสู่การชะลอความเร็วยานพาหนะ ฯลฯ  - แก้ไข/ปรับปรุงทัศนวิสัยการขับขี่ยานพาหนะ เพื่อลดการเกิดอุบัติเหตุตามขอบเขตอำนาจหน้าที่ เช่น การติดตั้ง/รื้อย้าย/ถอดถอน ป้ายสัญลักษณ์จราจร อุปกรณ์ Street furniture ในส่วนที่เกี่ยวข้อง ฯลฯ  - กรณีจุดเสี่ยงฯ จุดใดได้ดำเนินการ ตามข้อ 1.9 เรียบร้อยแล้ว แต่ไม่มีงบประมาณดำเนินการ ให้ระบุรายละเอียดลงในแผนปฏิบัติการ พร้อมทั้งจัดทำรายละเอียดโครงการ/กิจกรรมเพื่อของบประมาณในปีต่อไป  **2. สำนักงานเขต** มีภารกิจที่ต้องดำเนินการ ดังนี้  2.1 เข้าร่วมประชุมตามข้อ 1.2  2.2 จัดประชุม ศปถ.เขต ร่วมกับหน่วยงานที่เกี่ยวข้อง เพื่อหารือในการลดอุบัติเหตุในพื้นที่ ทั้งทางกายภาพและพฤติกรรม  2.3 จัดทำแผนปฏิบัติการ (Action Plan) ในการลดอุบัติเหตุตามบัญชีจุดเสี่ยงและแนวทางการแก้ไขปัญหาที่สำนักการจราจรและขนส่งได้กำหนด และจัดส่งให้ สำนักการจราจรและขนส่ง และหน่วยงานรอง (ถ้ามี) ภายในระยะเวลาที่กำหนดก่อนการดำเนินการแก้ไขปัญหา  2.4 ดำเนินการตามแผนในข้อ 3.3 ภายในระยะเวลาที่กำหนดไว้ พร้อมเก็บหลักฐาน ภาพถ่าย ก่อน - หลัง และผลการดำเนินงาน  2.5 จัดทำรายงานความก้าวหน้าและผลการดำเนินงานตามข้อ 2.4 ตามกรอบแนวทาง แบบฟอร์ม และระยะเวลา โดยจัดส่งให้สำนักการจราจรและขนส่งภายในระยะเวลาที่กำหนด  2.6 ดำเนินการตามภารกิจอื่น ๆ ตามที่หน่วยงานรองระดับสำนักในตัวชี้วัดนี้ร้องขอ    **ค่าเป้าหมาย**  ร้อยละ 100 (2 แห่ง)  **วิธีคำนวณ**  1) สำนักการจราจรและขนส่ง  - วัดผลการดำเนินการเทียบกับเกณฑ์วัดผลความสำเร็จ  - วัดผลสัมฤทธิ์ของการดำเนินการลดจุดเสี่ยง ดังนี้   * ประเมินผลความสำเร็จของจำนวนอุบัติเหตุลดลง ไม่น้อยกว่าร้อยละ 15 ของจุดเสี่ยง ที่ดำเนินการแก้ไขแล้วเสร็จภายในเดือนเมษายนของปีที่ประเมิน * รายงานสถิติจำนวนอุบัติเหตุของจุดเสี่ยงที่ดำเนินการแก้ไขแล้วเสร็จทั้งหมดที่ดำเนินการในปีที่ประเมิน (ก่อน-หลัง ดำเนินงาน)   2) สำนักงานเขต  - วัดผลระดับผลผลิต จากร้อยละความสำเร็จในการดำเนินการตามภารกิจที่หน่วยงานหลัก/หน่วยงานรองระดับสำนักมอบหมาย โดยคำนวณจาก จำนวนกิจกรรมที่ได้รับมอบหมายจากหน่วยงานหลักฯ และรอง ซึ่งดำเนินการสำเร็จ หารด้วยจำนวนกิจกรรมที่ได้รับมอบหมายจากหน่วยงานทั้งหมด คูณด้วย 100 จากนั้นนำไปเทียบกับเกณฑ์วัดผลความสำเร็จ  - วัดผลระดับผลลัพธ์ โดยการสำรวจความพึงพอใจของประชาชนผู้สัญจรบริเวณจุดเสี่ยงที่ได้รับการปรับปรุง ไม่น้อยกว่าระดับร้อยละ 80  3) การปรับลดคะแนนในส่วนของการบริหารจัดการระหว่างหน่วยงานหลักและหน่วยงานรอง มีรายละเอียดดังนี้  - ไม่เข้าร่วมกิจกรรมตามที่หน่วยงานหลักกำหนด เช่น ไม่เข้าร่วมประชุม ไม่เข้าร่วมสำรวจพื้นที่  - ไม่ดำเนินการจัดทำ/ปรับปรุงแผนปฏิบัติการ/แผนงาน/บันทึกส่งมอบผลผลิต  - ไม่ดำเนินการส่งรายงานผลการดำเนินงาน  - จัดส่งแผนปฏิบัติการ/แผนงาน/บันทึกส่งมอบผลผลิต/รายงานไม่ตรงตามเวลาที่สำนักการจราจรและขนส่งกำหนดไว้  ทั้งนี้ ให้สำนักการจราจรและขนส่งเป็นผู้ปรับลดคะแนนหน่วยงานรอง ข้อละไม่เกินร้อยละ ๕ ของคะแนนที่ได้รับ (หลังจากประเมินผลการปฏิบัติงานเป็นที่เรียบร้อยแล้ว)  **วิธีเก็บข้อมูล/หลักฐาน**  **สำนักการจราจรและขนส่ง**  1) รายงานการประชุมตามข้อ 1.2  2) บัญชีจุดเสี่ยงที่ระบุแนวทางการลดอุบัติเหตุของพื้นที่  3) แผนปฏิบัติการ (Action Plan) ในการแก้ไข/ปรับปรุงจุดเสี่ยงอุบัติเหตุ  4) แบบฟอร์มที่มอบหมายให้สำนักงานเขตดำเนินการแก้ไข/ปรับปรุงจุดเสี่ยงฯ  5) รายงานและหลักฐานที่แสดงถึงการปฏิบัติตามแผนการปฏิบัติ (Action Plan) และเอกสารประกอบที่เกี่ยวข้อง  6) รายงานสรุปผลการดำเนินงาน ผลผลิต ปัญหาอุปสรรค และข้อเสนอแนะ ของหน่วยงานรอง หน่วยงานสนับสนุน และหน่วยงานอื่น ซึ่งมีการประเมินผลสำเร็จในการลดอุบัติเหตุตามเงื่อนไขการวัดผลสัมฤทธิ์  7) สถิติอุบัติเหตุทางถนนในพื้นที่จุดเสี่ยงก่อน/หลังการดำเนินการปรับปรุง/แก้ไข  **สำนักงานเขต**  1) รายงานการประชุม ศปถ.เขต  2) เอกสารที่แสดงถึงภารกิจที่ได้รับมอบหมายจากหน่วยงานระดับสำนัก  3) หลักฐานที่แสดงถึงการปฏิบัติตามการมอบหมายจากหน่วยงานระดับสำนัก เช่น เอกสาร ภาพถ่าย เป็นต้น  4) หลักฐานการประสานงานกับหน่วยงานภายนอกที่เกี่ยวข้อง (ถ้ามี)  5) รายงานผลการดำเนินงานตามภารกิจที่ได้รับมอบหมายจากหน่วยงานระดับสำนัก | 1. กิจกรรม(โครงการ) แก้ไขจุดเสี่ยงอุบัติเหตุ (ฝ่ายเทศกิจ) |

ประเด็นการพัฒนาที่ 3 **แก้ไขจุดเสี่ยงน้ำท่วม / ขุดลอกท่อ / ขุดลอกคลองและเปิดทางน้ำไหล**

วัตถุประสงค์หลัก **(Objective) ลดความเสี่ยงจากสาธารณภัยเขตเมืองด้วยระบบการบริหารจัดการที่มีประสิทธิภาพบนฐานความเข้มแข็งของประชาชนและความร่วมมือทุกภาคส่วน**

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ระยะเวลาที่ใช้ในการระบายน้ำเพื่อแก้ไขปัญหาจุดน้ำท่วมในถนนสายรอง ตรอก ซอย  (KR 1 : เพิ่มความสามารถทางกายภาพในการบริหารจัดการภัยที่เกี่ยวกับน้ำ (อุทกภัย แล้ง กัดเซาะ) / KPI 1.3.1.2 : น้ำระบายภายใน 120 นาที (2567) 90 นาที (2570)) | 120  นาที | **นิยาม**  **การแก้ไขปัญหาจุดน้ำท่วมบริเวณถนนสายรอง ตรอก ซอย** หมายถึง การแก้ไขปัญหาน้ำท่วมเนื่องจากน้ำฝนและน้ำหลากเข้าในบริเวณพื้นที่จุดน้ำท่วมขังในถนนสายรอง ตรอก ซอยของกรุงเทพมหานคร ให้สามารถลดระยะเวลาการระบายน้ำท่วมขัง ได้เร็วขึ้น ลดผลกระทบที่จะเกิดแก่ประชาชนให้น้อยลง โดยจัดทำแผนเตรียมการแก้ไขปัญหาน้ำท่วมในบริเวณพื้นที่ จุดน้ำท่วมขังในถนนสายตรอก ซอยของกรุงเทพมหานคร และจัดหน่วยปฏิบัติการเร่งด่วนแก้ไขปัญหาน้ำท่วมพร้อมอุปกรณ์เครื่องมือ เครื่องสูบน้ำ ติดตั้งเครื่องผลักดันน้ำบริเวณพื้นที่จุดน้ำท่วมเพื่อเร่งระบายน้ำออกจากผิวถนนให้เข้าสู่สภาวะปกติ  **จุดน้ำท่วมในถนนสายรอง** หมายถึง พื้นที่ที่เคยเกิดปัญหาน้ำท่วมที่ได้จากการถอดบทเรียนสถานการณ์น้ำท่วมปี 65 ซึ่งอยู่ ในความรับผิดชอบของสำนักงานเขต  **ค่าเป้าหมาย**  120 นาที  **วิธีคำนวณ**  วัดจากผลการดำเนินการ ดังนี้  1. มีแผนการเตรียมการแก้ไขปัญหาน้ำท่วมพื้นที่จุดเสี่ยงน้ำท่วม ประจำปี 2567 ในบริเวณจุดที่กำหนด 5 จุด  2. สามารถในการเร่งระบายน้ำท่วมขังได้ภายในระยะเวลาที่กำหนดบริเวณจุดน้ำท่วมจากข้อมูลการถอดบทเรียนสถานการณ์น้ำท่วม ปี 65 ในส่วนที่สำนักงานเขตรับผิดชอบ ในบริเวณจุดที่กำหนด 5 จุด (ช่วงเวลาน้ำท่วมนับจากฝนหยุดตก) ที่ความเข้มของฝนไม่เกิน 100 มิลลิเมตรต่อชั่วโมง  3. จัดทำแบบสำรวจเพื่อประเมินความพึงพอใจของประชาชนต่อการแก้ไขปัญหาน้ำท่วม บริเวณจุดน้ำท่วมที่กำหนดไว้ตามแผน | 1. โครงการปรับปรุงบ่อพักพร้อมประตูปิดกั้นน้ำ ขนาดเส้นผ่าศูนย์กลาง 1.20 ม. (ในทางเท้า) บริเวณปลายซอยลาดพร้าว 126 (ฝ่ายโยธา)  งบประมาณ 500000 บาท (ลงทุน) (ฝ่ายโยธา)  2. โครงการปรับปรุงบ่อพักท่อระบายน้ำ ซอยลาดพร้าว 94 งบประมาณ 490000 บาท (ลงทุน) (ฝ่ายโยธา)  3. โครงการปรับปรุงบ่อพักท่อระบายน้ำ ซอยลาดพร้าว 106 งบประมาณ 475000 บาท (ลงทุน) (ฝ่ายโยธา)  4. โครงการก่อสร้างเขื่อน ค.ส.ล. (ดาดท้องคลอง) ลำรางสาธารณะจากซอยลาดพร้าว 122 ถึงคลองแสนแสบ งบประมาณ 2886100 บาท (ลงทุน)(ฝ่ายโยธา) |
| ร้อยละความสำเร็จในการขุดลอกคลองและเปิดทางน้ำไหลคลองสาขา  ขุดลอก = .....-....... กม.  เปิดทางน้ำไหล = 6.256 กม.  (KR 1 : เพิ่มความสามารถทางกายภาพในการบริหารจัดการภัยที่เกี่ยวกับน้ำ (อุทกภัย แล้ง กัดเซาะ) / KPI 1.3.1.2 : น้ำระบายภายใน 120 นาที (2567) 90 นาที (2570)) | ร้อยละ 100 | **นิยาม**  ขุดลอกคลอง **หมายถึง การขุด ดูด ตัก หรือการกระทำประการอื่นใด ที่เป็นการนำกรวด หิน ดิน ทราย ที่ทับถมอยู่ใต้แหล่งน้ำสาธารณประโยชน์**  **ที่ตื้นเขิน ขึ้นมาบนพื้นดิน**  เปิดทางน้ำไหล **หมายถึง การกำจัดวัชพืช ผักตบชวา ขุดลอกดินเลน โดยคัดเลือกคลองที่มีผักตบชวาหนาแน่น**  การขุดลอกคลอง/เปิดทางน้ำไหลคลองสาขา **หมายถึง**  **การขุดลอกคลอง/เปิดทางน้ำไหลในคลองสาขาที่อยู่ในความรับผิดชอบของ**เขตวังทองหลาง  **การดำเนินงานตามตัวชี้วัด**  1. จัดทำแผนการขุดลอกคลองและเปิดทางน้ำไหลระดับพื้นที่ร่วมกับสำนักการระบายน้ำและดำเนินการตามแผนฯ โดยมีภารกิจอย่างน้อย ดังนี้  1.1 ประเมินผลการดำเนินงานในปีที่ผ่านมา โดยวิเคราะห์/ประเมินผลการปฏิบัติงานปีที่ผ่านมา และประเมินจุดอ่อนหรือปัญหาในการปฏิบัติเพื่อหาปัจจัยความสำเร็จและแนวทางแก้ไขในระยะต่อไป  1.2. สำรวจข้อมูลความยาวคู คลอง ที่มีความพร้อมที่จะขุดลอก และคลองที่จะเปิดทางน้ำไหล เพื่อจัดลำดับความสำคัญของคลองที่จะดำเนินการขุดลอกในแต่ละปี  1.3 กำหนดจัดกิจกรรมรณรงค์ไม่ทิ้งของเสียลงคลอง โดยดำเนินการจัดกิจกรรมการรณรงค์ไม่ทิ้งขยะและของเสียลงคลอง จำนวนไม่น้อยกว่า 1 ครั้ง/เดือน ผ่านการรณรงค์ประชาสัมพันธ์หรือสื่อสังคมออนไลน์  2. สำรวจความพึงพอใจของประชาชนต่อการดำเนินงานขุดลอกคลองและเปิดทางน้ำไหล  3. จัดทำแผนปฏิบัติการ (Actions Plans) การขุดลอกคลองและเปิดทางน้ำไหลในส่วนความรับผิดชอบของเขต วังทองหลาง ประจำปีงบประมาณ พ.ศ. 2567  4. รายงานผลการขุดลอกคู คลอง และเปิดทางน้ำไหล  ผ่านเว็บไซต์ของสำนักการระบายน้ำ ตามแบบ สนน. 02 ไม่เกินวันที่ 5 ของทุกเดือน  5. รายงานผลการดำเนินงานการขุดลอกคลองและเปิดทางน้ำไหล ปัญหาอุปสรรคและข้อเสนอแนะ นำเสนอผู้บริหารกรุงเทพมหานครรับทราบ  **ค่าเป้าหมาย**  ร้อยละ 100  **วิธีคำนวณ**  ผลการดำเนินงานการขุดลอกคลองและเปิดทางน้ำไหล  ตามแบบ สนน. 02 ภายในปีงบประมาณ พ.ศ. 2567 และการจัดกิจกรรมรณรงค์ไม่ทิ้งของเสียลงคลอง ไม่น้อยกว่า 1 ครั้ง/เดือน | กิจกรรมเปิดทางน้ำไหล คลอง ประจำปีงบประมาณ พ.ศ. 2567 (ฝ่ายโยธา) |

ประเด็นการพัฒนาที่ 4 ปรับปรุงกายภาพโรงเรียน

วัตถุประสงค์หลัก **(Objective)** ประชาชนมีความปลอดภัยจากสิ่งก่อสร้างในพื้นที่กรุงเทพมหานคร และโครงสร้างพื้นฐานของกรุงเทพมหานครอยู่ในเกณฑ์มาตรฐานความปลอดภัย

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ระดับความสำเร็จในการปรับปรุงกายภาพโรงเรียนเพื่อความปลอดภัย  (KR : กรุงเทพมหานครมีข้อมูลอาคารเพื่อสนับสนุนการลดความเสี่ยงภัยพิบัติและส่งเสริมความปลอดภัยในการใช้อาคารอย่างมีประสิทธิภาพ / KPI 1.4.2.1 : การส่งเสริมให้เจ้าของอาคารที่มีความเสี่ยงและความล่อแหลมในพื้นที่กรุงเทพมหานครดำเนินการตรวจสอบและแก้ไขให้ถูกต้อง) | ระดับ 5 | **นิยาม**  **กายภาพโรงเรียน** หมายถึง สภาพแวดล้อมที่เป็นวัตถุ เช่น บริเวณโรงเรียน อาคารเรียน อาคารประกอบ อาคารห้องสุขา ห้องเรียน ห้องประกอบ ครุภัณฑ์ และวัสดุอุปกรณ์ต่างๆ ที่ชี้วัดถึงลักษณะสภาพแวดล้อมทางกายภาพที่ดี ได้แก่ ความปลอดภัย การถูกสุขลักษณะ ความสวยงาม ความสะอาด ความเป็นระเบียบ ความสะดวกและมีประสิทธิภาพตรงตามวัตถุประสงค์การใช้งาน  **การปรับปรุงกายภาพโรงเรียน** หมายถึง การจัดสภาพแวดล้อมที่เป็นวัตถุ เป็นรูปธรรมด้วยการก่อสร้าง ปรับปรุงและซ่อมแซมบำรุงรักษาให้มีความเหมาะสมกับกิจกรรมต่างๆ ภายในโรงเรียนโดยคำนึงถึงความเหมาะสมตามวัตถุประสงค์การใช้พื้นที่ ความปลอดภัยต่อชีวิตและสิ่งแวดล้อม โดยการปรับปรุงกายภาพโรงเรียนจะพิจารณาตามหลักมาตรฐานความปลอดภัยในการใช้อาคาร ฉบับ พ.ศ. 2558 ที่จัดทำโดยกรุงเทพมหานคร วิศวกรรมสถานแห่งประเทศไทยในพระบรมราชูปถัมภ์ สมาคมสถาปนิกสยามในพระบรมราชูปถัมภ์ สมาคมผู้ตรวจสอบอาคาร และบริหารความปลอดภัยในอาคาร ประกอบด้วยขอบเขต 3 ด้าน คือ  1) ด้านลักษณะทางกาพภาพบริเวณ  2) ด้านอาคารและความมั่นคงแข็งแรงของอาคาร  3) ด้านระบบและอุปกรณ์ประกอบต่าง ๆ ของอาคาร  **โรงเรียน** หมายถึง โรงเรียนในสังกัดกรุงเทพมหานคร  ที่อยู่ในการดูแลรับผิดชอบของสำนักงานเขตที่ได้รับการปรับปรุงกายภาพ  **ภารกิจของหน่วยงาน/ส่วนราชการที่เกี่ยวข้อง**  **สำนักงานเขต** มีหน้าที่  1. ดำเนินการตรวจสอบข้อมูลด้านกายภาพของโรงเรียนตามแบบฟอร์มที่สำนักการศึกษากำหนด  2. รวบรวมผลการตรวจสอบฯ สรุปผลการประเมินข้อมูลด้านกายภาพ และรายงานผลให้สำนักการศึกษา  3. ร่วมกับสำนักการศึกษาจัดทำแผนงาน/แผนดำเนินการปรับปรุงกายภาพโรงเรียน  4. ดำเนินการปรับปรุงกายภาพโรงเรียน  5. รายงานผลการดำเนินงานการปรับปรุงกายภาพโรงเรียนที่ผ่านเกณฑ์ให้สำนักการศึกษา  **ค่าเป้าหมาย**  ระดับ 5  **วิธีคำนวณ**  A/B x 100  A = จำนวนโรงเรียนในสังกัดกรุงเทพมหานครในสำนักงานเขตที่ดำเนินการปรับปรุงกายภาพ/ซ่อมแซมโรงเรียนแล้วเสร็จ  B = จำนวนโรงเรียนสังกัดกรุงเทพมหานครในสำนักงานเขต  ที่ดำเนินการขอปรับปรุงกายภาพ/ซ่อมแซมโรงเรียน | 1. โครงการปรับปรุงโรงเรียนวัดสามัคคีธรรม  งบประมาณ 2,139,000 บาท (ลงทุน) (ฝ่ายการศึกษา)  2. โครงการปรับปรุงโรงเรียนสุเหร่าดอนสะแก  งบประมาณ 995,000 บาท (ลงทุน) (ฝ่ายการศึกษา) |

ประเด็นการพัฒนาที่ 5 **ส่งเสริมการใช้งบประมาณกองทุนหลักประกันสุขภาพ สปสช. (มูลค่าที่เบิกจ่ายบาท)** / ปรับปรุงลานหรือพัฒนาลานกีฬา /ส่งเสริมกีฬาและการออกกำลังกายในพื้นที่

วัตถุประสงค์หลัก **(Objective)** ประชาชนได้รับการส่งเสริมสุขภาพและป้องกันโรคสำคัญในเขตเมือง

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จของลานกีฬา กทม. ที่ได้รับการพัฒนา/ปรับปรุง  (KR 2 : เพิ่มพื้นที่และกิจกรรมเพื่อสุขภาพให้สอดคล้องกับประชาชนทุกช่วงวัย / KPI 1.5.3.1 : ยกระดับโครงสร้างทางกายภาพให้ได้มาตรฐาน) | ร้อยละ  100 | **นิยาม**  **ลานกีฬากรุงเทพมหานคร** หมายถึง ลานกีฬาที่ได้รับการขึ้นทะเบียนเป็นลานกีฬา กทม. โดยปรากฏรายชื่ออยู่ในทะเบียนลานกีฬาของ สวท.  **มาตรฐานลานกีฬากรุงเทพมหานค**ร หมายถึง มาตรฐานลานกีฬาที่กำหนดขึ้นโดยผ่านความเห็นชอบจากผู้บริหาร  **การพัฒนา/ปรับปรุง** หมายถึง การดำเนินงาน ดังนี้  ๑. พัฒนา/ปรับปรุง คือการเปลี่ยนแปลง/แก้ไขไปในทางที่ดีขึ้น  ๒. ประสานสำนักงานเขตสำรวจเป้าหมายในการพัฒนาลานกีฬา กทม. ปี ๒๕๖๗ – ๒๕๖๙  ๓. ประสานสำนักงานเขตส่งรายละเอียดความต้องการปรับปรุงของ ลานกีฬา กทม.  ๔. นำเสนอผลการประสานงานเรื่องพัฒนา/ปรับปรุงลานกีฬา กทม. ให้ผู้บริหารทราบ  ๕. แจ้งสำนักงานเขตทราบถึงแนวทางในการดำเนินการพัฒนาลานกีฬา กทม.  ๖. สำนักงานเขตดำเนินการขอจัดสรรงบประมาณรายจ่ายประจำปีจากสำนักงบประมาณกรุงเทพมหานครหรืองบประมาณจากแหล่งอื่นหรือไม่ใช้งบประมาณในการพัฒนา/ปรับปรุง   1. ดำเนินการพัฒนา/ปรับปรุงลานกีฬา กทม. 2. ผลความพึงพอใจของผู้ใช้บริการลานกีฬาของกรุงเทพมหานครที่ได้รับการพัฒนา/ปรับปรุง โดยเป็นแบบสำรวจความพึงพอใจที่สำนักวัฒนธรรม กีฬา และการท่องเที่ยวเป็นผู้กำหนด (เป้าหมายความพึงพอใจร้อยละ ๘๐) พร้อมสถิติผู้ใช้บริการ   **ค่าเป้าหมาย**  ร้อยละ 100  **วิธีคำนวณ**  ตรวจสอบผลการดำเนินงานเทียบกับเกณฑ์ร้อยละความสำเร็จ | 1. งานปรับปรุงลานชุมชนคลองพลับพลา 46 ไร่ งบประมาณ 498,000.- บาท (ลงทุน) (ฝ่ายพัฒนาชุมชนฯ)  2. งานปรับปรุงลานกีฬาวังทองหลาง(ฝั่งใต้ งบประมาณ 497,000.- บาท (ลงทุน) (ฝ่ายพัฒนาชุมชนฯ)  3. งานปรับปรุงลานกีฬาวังทองหลาง(ฝั่งเหนือ) งบประมาณ 495,000.- บาท (ลงทุน) (ฝ่ายพัฒนาชุมชนฯ) |
| จำนวนผู้มาใช้บริการ/ใช้บริการซ้ำ เพิ่มขึ้น  (KR 2 : เพิ่มพื้นที่และกิจกรรมเพื่อสุขภาพให้สอดคล้องกับประชาชนทุกช่วงวัย/1.5.3.2 เปิดโอกาสให้มีส่วนร่วมในการจัดกิจกรรมกีฬาและนันทนาการจากทุกภาคส่วน) | ร้อยละ 5 | **นิยาม**  สถานบริการด้านกีฬา หมายถึง ลานกีฬาหรือพื้นที่ว่างในชุมชนที่ใช้ประโยชน์ในการเล่นกีฬา ออกกำลังกาย หรือกิจกรรมนันทนาการ  **ค่าเป้าหมาย**  จำนวนผู้มาใช้บริการลานกีฬา เพิ่มขึ้นร้อยละ 5 ต่อไป  **วิธีคำนวณ**  จำนวนผู้เข้ารับบริการฯ ของปีงบประมาณ 2567 คูณ 100 หารด้วย จำนวนผู้เข้ารับบริการทั้งหมดที่ได้รับของปีก่อน | โครงการส่งเสริมกิจกรรมสโมสรกีฬาและลานกีฬา งบประมาณ 1,232,800 บาท (ดำเนินการ) (ฝ่ายพัฒนาชุมชนฯ) |

ประเด็นการพัฒนาที่ 6 จัดเก็บขยะให้มีประสิทธิภาพ ครอบคลุม 2 ครั้งต่อสัปดาห์ / ปริมาณขยะที่คัดแยกจากต้นทาง (โครงการไม่เทรวม) /เพิ่มสวน 15 นาที / ปลูกต้นไม้ล้านต้น

วัตถุประสงค์หลัก **(Objective)** ประชาชนเข้าถึงสุขภาวะสิ่งแวดล้อมเมือง(Urban environmental health) ที่มีคุณภาพตามมาตรฐานสิ่งแวดล้อมสากลและสามารถปรับตัวต่อการเปลี่ยนแปลงสภาพภูมิอากาศได้อย่างเท่าทัน

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จในการจัดเก็บขยะให้มีประสิทธิภาพครอบคลุมทุกพื้นที่ (ร้อยละ)  (KR 1 : สุขภาวะสิ่งแวดล้อมเมือง (Urban environmentalhealth) เป็นไปตามมาตรฐานที่กฎหมายกำหนดและแนวปฏิบัติสากล / KPI 2.2.2 : ปริมาณมูลฝอยคัดแยกที่แหล่งกำเนิดและนำมาใช้ประโยชน์) | ร้อยละ  100 | **นิยาม**  ความสำเร็จในการจัดเก็บขยะให้มีประสิทธิภาพครอบคลุมทุกพื้นที่ หมายถึง การดำเนินการจัดเก็บมูลฝอยทุกพื้นที่บริการไม่น้อยกว่า 2 ครั้งต่อสัปดาห์  **ค่าเป้าหมาย**  ร้อยละ 100  **วิธีคำนวณ**  จำนวนพื้นที่บริการที่สามารถดำเนินการจัดเก็บมูลฝอยได้ไม่น้อยกว่า 2 ครั้งต่อสัปดาห์ ที่จำแนกตามหลักเกณฑ์การประเมินแล้ว หาร จำนวนพื้นที่ให้บริการทั้งหมด คูณ 100 | 1. **กิจกรรมจัดเก็บขยะให้มีประสิทธิภาพ ครอบคลุมของอาคารและหลังคาเรือน**  (ฝ่ายรักษาความสะอาดฯ)  2. **กิจกรรมคัดแยกขยะจากต้นทาง (โครงการ "ไม่เทรวม") (ฝ่ายรักษาความสะอาดฯ)** |
| ร้อยละความสำเร็จในการเพิ่มสวน 15 นาที (แห่ง)  (KR 2 : ประชาชนเข้าถึงโครงสร้างพื้นฐานสีเขียวเมือง(Urban green infrastructure) ตามเกณฑ์แนะนำขององค์การอนามัยโลกที่กระจายตัวและสามารถเข้าถึงได้อย่างมีคุณภาพ/ KPI 2.6.1 : ประชาชนสามารถเข้าถึงพื้นที่สาธารณะสีเขียว ระยะทางไม่เกิน 800 เมตรหรือระยะการเดินไม่เกิน 15 นาที) | 3 แห่ง/เขต | **นิยาม**  สวน 15 นาที **หมายถึง พื้นที่ที่มีพืชพรรณ ต้นไม้ ดอกไม้ หรือสนามหญ้าที่คนทั่วไป (สาธารณะ) สามารถเข้าใช้ประโยชน์ได้ในการพักผ่อน ออกกำลังกาย หรือทำกิจกรรมทั้งของภาครัฐและเอกชน โดยอาจเป็นพื้นที่สีเขียวที่มีการพัฒนาขึ้นมาใหม่ หรือการปรับปรุงพื้นที่สีเขียวเดิมให้เป็นไปตามนิยามสวน 15 นาที** ลักษณะพื้นที่ตามนิยาม สวน 15 นาที **ได้แก่**  **- สวนสาธารณะของรัฐทุกขนาด**  **- สวนริมถนนเฉพาะที่มีการจัดการ มีที่นั่งหรือสิ่งอำนวยความสะดวก**  **- สวนหน้าหรือในอาคารสำนักงาน ที่พักอาศัยของรัฐหรือเอกชนที่เปิดให้คนทั่วไปเข้าได้**  **- สวนในพื้นที่พิเศษ เช่น** Skywalk  ลักษณะพื้นที่ที่ไม่เป็นไปตามนิยาม สวน 15 นาที **ได้แก่**  **- พื้นที่สาธารณะที่ไม่มีต้นไม้ สนามหญ้าหรือมีน้อย**  **- สวนริมถนนที่กั้นไม่ให้คนเข้าหรือไม่มีสิ่งอำนวยความสะดวก**  **- สวนหน้าหรือในอาคารสำนักงาน ที่พักอาศัยของรัฐหรือเอกชนที่ปกติไม้ให้คนทั่วไปเข้า**  **- สวนถนนที่คนเข้าไม่ได้ (ไม่มีทางเดินเข้าภายในสวน)**  **ค่าเป้าหมาย**  3 แห่ง/เขต  **วิธีคำนวณ**  **- จำนวนสวน 15 นาที ที่ดำเนินการแล้วเสร็จ** / **จำนวนเป้าหมายทั้งหมด คูณ 100 - ประเมินผลความพึงพอใจของผู้ใช้บริการสวน** 15 **นาที โดยใช้แบบสอบถามที่สำนักสิ่งแวดล้อมเป็นผู้กำหนด** | กิจกรรมเพิ่มสวน 15 นาที ประจำปีงบประมาณ พ.ศ 2567 (ฝ่ายรักษาความสะอาด) |
| ร้อยละความสำเร็จในการปลูกต้นไม้ 1 ล้านต้น  (KR 2 : ประชาชนเข้าถึงโครงสร้างพื้นฐานสีเขียวเมือง(Urban green infrastructure) ตามเกณฑ์แนะนำขององค์การอนามัยโลกที่กระจายตัวและสามารถเข้าถึงได้อย่างมีคุณภาพ / KPI 2.6.2 : ปลูกต้นไม้ สร้างกำแพงพื้นที่สีเขียวและกำแพงกรองฝุ่นทั่วกรุง จำนวน1,000,000 ต้น ภายใน 4 ปี) | ร้อยละ  100 | **นิยาม**  1. **แนวทางการปลูกต้นไม้** 1 **ล้านต้น สำนักสิ่งแวดล้อมได้มีการกำหนดเป้าหมายการปลูกต้นไม้แยกเป็นแต่ละหน่วยงาน สำหรับสำนักงานเขตได้มีการจัดเป็นกลุ่มยุทธศาสตร์การปลูกต้นไม้** 4 **กลุ่ม ตามลักษณะพื้นที่ โดยแต่ละกลุ่มมีเป้าหมายการดำเนินการและรายชื่อเขต ดังนี้**  **กลุ่มที่ 3)** พื้นที่ขนาดเล็ก สวนสาธารณะน้อย จำนวน 21 เขต ได้แก่ ธนบุรี บางกอกใหญ่ บางคอแหลม บางซื่อ บางนา บางพลัด บางรัก ป้อมปราบศัตรูพ่าย พญาไท พระโขนง ภาษีเจริญ ยานนาวา ราชเทวี ราษฎร์บูรณะ ลาดพร้าว วังทองหลาง วัฒนา สัมพันธวงศ์ สาทร หลักสี่ ห้วยขวาง  เป้าหมายการปลูก : ไม้ยืนต้น ร้อยละ 40 ไม้พุ่ม ร้อยละ 50 ไม้เถา ร้อยละ 10  2. การกำหนดเป้าหมายการปลูกไม้ยืนต้น ให้นำเป้าหมายไม้ยืนต้นคงค้างตั้งแต่ปี 2565 - 2566 ของแต่ละเขต รวมกับเป้าหมายการปลูกไม้ยืนต้นปี 2567 ของแต่ละเขต มากำหนดเป็นเป้าหมายการปลูกไม้ยืนต้นของ ปี 2567 ของแต่ละสำนักงานเขต  **ค่าเป้าหมาย**  ร้อยละ 100  **วิธีการคำนวณ**  - จำนวนต้นไม้ที่ปลูกของแต่ละสำนักงานเขตที่ปลูกภายในปีงบประมาณ 2567 (1 ตุลาคม 2566 - 30 กันยายน 2567**)**/ **จำนวนเป้าหมายการปลูกต้นไม้ของแต่ละสำนักงานเขต คูณ 100**  - จำนวนไม้ยืนต้นที่ปลูกของแต่ละสำนักงานเขตที่ปลูกภายในปีงบประมาณ 2567 (1 ตุลาคม 2566 - 30 กันยายน 2567**)**/ **จำนวนเป้าหมายการปลูกไม้ยืนต้นของแต่ละสำนักงานเขต คูณ 100** | กิจกรรมปลูกต้นไม้ ประจำปีงบประมาณ พ.ศ. 2567 (ฝ่ายรักษาความสะอาดฯ) |

ประเด็นการพัฒนาที่ 7 **ปรังปรุง/พัฒนา ศูนย์เด็กเล็ก**

วัตถุประสงค์หลัก **(Objective)** ประชาชนกลุ่มเปราะบางได้รับการดูแลอย่างครบวงจร

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จของศูนย์พัฒนาเด็กก่อนวัยเรียนกรุงเทพมหานคร (ศพด.) ที่ได้รับการปรับปรุงด้านกายภาพ  (KR3 : ปรับปรุงระบบสาธารณูปโภค และโครงสร้างพื้นฐานให้เหมาะสมสำหรับกลุ่มเปราะบางทุกกลุ่ม/ KPI 3.1.3.3 : การปรับระเบียบของกรุงเทพมหานครให้สามารถจัดงบประมาณอุดหนุนเพื่อปรับปรุง และพัฒนาเชิงกายภาพศูนย์พัฒนาเด็กเล็กในสังกัดกรุงเทพมหานคร) | ร้อยละ  100 | **นิยาม**  - **ศูนย์พัฒนาเด็กก่อนวัยเรียนกรุงเทพมหานคร** (ศพด.) หมายถึง ศูนย์พัฒนาเด็กก่อนวัยเรียนที่กรุงเทพมหานครให้การสนับสนุน ดูแล  - **การปรับปรุงด้านกายภาพ** **หมายถึง** การปรับปรุงศูนย์พัฒนาเด็กฯ  **- ผู้ใช้บริการ** หมายถึง ผู้ปกครอง และอาสาสมัครผู้ดูแลเด็กที่ใช้บริการจาก “ศูนย์พัฒนาเด็กก่อนวัยเรียนที่ได้รับการปรับปรุงด้านกายภาพ”  **ภารกิจของหน่วยงาน/ส่วนราชการ ที่เกี่ยวข้อง**  **- สำนักงานเขต**  1. ดำเนินการจัดทำแผนการปรับปรุงศูนย์พัฒนาเด็กก่อนวัยเรียนกรุงเทพมหานคร ระยะ 3 ปี (2567 - 2569) และจัดทำแผนปฏิบัติการปรับปรุงศูนย์พัฒนาเด็กก่อนวัยเรียนกรุงเทพมหานคร ประจำปี 2567 พร้อมเสนอผู้บริหารกรุงเทพมหานครให้ความเห็นชอบ  2. ดำเนินการปรับปรุงด้านกายภาพฯ ตามแผนการปรับปรุง  3. รายงานผลการดำเนินงานให้สำนักพัฒนาสังคมทราบ ตามกำหนด  **ค่าเป้าหมาย**  ร้อยละ 100  **วิธีคำนวณ**  ตรวจสอบจากการดำเนินงานเปรียบเทียบกับเกณฑ์ร้อยละความสำเร็จ | 1. โครงการพัฒนาศูนย์เด็กก่อนวัยเรียนชุมชนหมู่บ้านพลับพลา งบประมาณ 141,600.- บาท (ลงทุน) (ฝ่ายพัฒนาชุมชนฯ)  2. โครงการพัฒนาศูนย์เด็กก่อนวัยเรียนชุมชนลาดพร้าว 91 งบประมาณ 141,600.- บาท (ลงทุน) (ฝ่ายพัฒนาชุมชนฯ)  3. โครงการพัฒนาศูนย์เด็กก่อนวัยเรียนชุมชนจันทราสุข งบประมาณ 188,800.- บาท (ลงทุน) (ฝ่ายพัฒนาขุมชนฯ) |

ประเด็นการพัฒนาที่ 8 **การจัดกิจกรรมให้ความรู้ด้านการออม การตรวจสุขภาพทางการเงิน การวางแผนทางการเงิน เพื่อขจัดปัญหาความยากจนให้กับประชาชน**

วัตถุประสงค์หลัก **(Objective)** ส่งเสริมให้ประชาชนมีความมั่นคงทางรายได้ และป้องกันไม่ให้กลายเป็นคนยากจนเมื่อเจอสถานการณ์เปราะบางทางเศรษฐกิจ

|  |  |  |  |
| --- | --- | --- | --- |
| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| ร้อยละของผู้เข้าร่วมกิจกรรมได้รับความรู้เกี่ยวกับการออมและมีความพึงพอใจ  (KR 5 : ประชาชนในชุมชนได้รับการสนับสนุนให้เกิดการรวมกลุ่มด้านเศรษฐกิจชุมชน / KPI 3.2.5.1 : จำนวนชุมชนหรือกลุ่มที่ได้รับการสนับสนุนให้จัดตั้งเป็นสหกรณ์ออมทรัพย์สถาบันการเงินชุมชน หรือวิสาหกิจชุมชน) | ร้อยละ 80 | **นิยาม**  การออม หมายถึง การแบ่งรายได้ส่วนหนึ่งเก็บสะสมไว้สำหรับวัตถุประสงค์ต่าง ๆเช่น เพื่อใช้ในอนาคต เพื่อใช้เวลาฉุกเฉิน เพื่อใช้ในสิ่งที่อยากได้หรืออยากทำ  การวางแผนทางการเงิน หมายถึง การกำหนดแนวทางทางการเงินที่ควรจะเป็นในอนาคต    **ค่าเป้าหมาย**  ร้อยละของผู้เข้าร่วมกิจกรรมได้รับความรู้เกี่ยวกับการออมและมีความพึงพอใจ (ร้อยละ 80)  **วิธีคำนวณ**  จำนวนผู้เข้าร่วมกิจกรรมได้รับความรู้เกี่ยวกับการออมและมีความพึงพอใจ คูณ 100 หารด้วย จำนวนผู้เข้าร่วมกิจกรรมทั้งหมด | 1. โครงการรู้ใช้ รู้เก็บ คนกรุงเทพฯ ชีวิตมั่นคง  งบประมาณ 20,000 บาท (ดำเนินการ) (ฝ่ายพัฒนาชุมชนฯ) |

ประเด็นการพัฒนาที่ 9 **พัฒนาฐานข้อมูลออนไลน์ชุมชน**

วัตถุประสงค์หลัก **(Objective)** **การพัฒนาที่อยู่อาศัยของกรุงเทพมหานครมีองค์กรที่มีศักยภาพเพียงพอ สำหรับการตัดสินใจเชิงยุทธศาสตร์**

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จของการนำเข้าข้อมูลในระบบนำเข้าข้อมูลแผนผังชุมชน (One Map)  (KR 1 : สำรวจและจัดทำฐานข้อมูลด้านที่อยู่อาศัยในกรุงเทพมหานครครอบคลุมทุกมิติ / KPI 3.3.1.3 : จำนวนฐานข้อมูลชุมชน และที่อยู่อาศัยประเภทอื่นๆ ที่ไม่ได้จดจัดตั้งตามระเบียบกรุงเทพมหานคร ว่าด้วยชุมชนและคณะกรรมการชุมชน พ.ศ. 2564 ) | ร้อยละ 100  ( 19 ชุมชน) | **นิยาม**  **“ระบบนำเข้าข้อมูลแผนผังชุมชน”** หมายถึง ระบบนำเข้าข้อมูลแผนผังชุมชนที่จัดทำโดยสำนักการวางผังและพัฒนาเมือง(One Map)  **“ชุมชน”** หมายถึง ชุมชนที่จัดตั้งตามระเบียบกรุงเทพมหานคร ว่าด้วยชุมชนและกรรมการชุมชน พ.ศ. 2564 ซึ่งปัจจุบันมี 2,010 ชุมชน(ข้อมูล ณ วันที่ 23 สิงหาคม 2566)  **"อาสาสมัครพัฒนาชุมชน"** หมายถึง บุคคลภายนอกที่ทำหน้าที่เป็นอาสาสมัครพัฒนาชุมชน (ด้านเทคโนโลยี) ประจำชุมชนที่จัดตั้งตามระเบียบกรุงเทพมหานครตามคำสั่งของสำนักงานเขต และเป็นผู้รายงานผ่านระบบรายงานที่กำหนด **“คณะกรรมการชุมชน”** หมายถึง ตัวแทนของสมาชิกชุมชนซึ่งได้รับการเลือกตั้งจากสมาชิกชุมชน  **“การนำเข้าข้อมูล”** หมายถึง การจัดเก็บและนำเข้าข้อมูลพื้นฐานของครัวเรือนในชุมชน เช่น บ้านเลขที่ รูปแบบอาคารที่พักอาศัย ระยะเวลาการพักอยู่อาศัย พิกัด เจ้าของกรรมสิทธิ์ที่ดิน จำนวนสมาชิกในครัวเรือน อายุ การศึกษา อาชีพ ความพิการ ผู้ป่วยติดเตียง เป็นต้น ครบ 2,010 ชุมชน  **ค่าเป้าหมาย**  ร้อยละ 100 (19 ชุมชน)  **วิธีคำนวณ**  - ตรวจสอบผลการดำเนินงานเปรียบเทียบกับ  เกณฑ์การให้คะแนน  **วิธีเก็บข้อมูล/หลักฐาน**  - สำนักงานเขต ร่วมกับชุมชนในพื้นที่เขตหรืออาสาสมัครพัฒนาชุมชน (ด้านเทคโนโลยี) ดำเนินการจัดเก็บและนำเข้าข้อมูลพื้นฐานของครัวเรือนในชุมชน | 1. กิจกรรมพัฒนาฐานข้อมูลออนไลน์ชุมชน (ชุมชน) (ฝ่ายพัฒนาชุมชนฯ) |

ประเด็นการพัฒนาที่ 10 **ปรับปรุง/พัฒนา บ้านหนังสือ**

วัตถุประสงค์หลัก **(Objective)** คนกรุงเทพฯ เข้าถึงการศึกษา และการเรียนรู้ที่เหมาะสม และเท่าทันโลกตามความสนใจ

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จของบ้านหนังสือที่ได้รับการ**ปรับปรุง/พัฒนา**  (KR 5 : พัฒนาการจัดการการศึกษาและแหล่งเรียนรู้ทั้งในเชิงปริมาณ และเชิงคุณภาพ / KPI 3.4.5.13 : ปรับปรุงระบบสาธารณูปโภค (เช่น ระบบอินเตอร์เน็ต)และโครงสร้างพื้นฐานสาธารณูปการของแหล่งเรียนรู้สังกัดกรุงเทพมหานครทั้งระดับเมือง และระดับชุมชน ให้สามารถใช้งานได้ดี (เช่น ห้องสมุด บ้านหนังสือ ฯลฯ) | ร้อยละ  100 | **นิยาม**  *บ้านหนังสือ* ***หมายถึง*** ห้องสมุดขนาดเล็กอยู่ในพื้นที่ชุมชนต่าง ๆ ในเขตกรุงเทพมหานคร ส่วนใหญ่เป็นตู้คอนเทนเนอร์ ขนาด ๓ x ๖ เมตร จำนวน ๒ ตู้ รวมพื้นที่ใช้สอยไม่น้อยกว่า ๕๐ ตารางเมตร ประกอบเป็นบ้านหนังสือ ภายในแบ่งพื้นที่ใช้สอยเป็นมุมหนังสือสำหรับเด็ก ชั้นวางหนังสือ มุมวารสาร หนังสือพิมพ์ และมุมให้บริการอินเทอร์เน็ต  **ปรับปรุง/พัฒนา** หมายถึง การเปลี่ยนแปลง/แก้ไขไปในทางที่ดีขึ้น โดยเริ่มจากการจัดทำคำของบประมาณจากสำนักงานเขตไปยังสำนักงบประมาณกรุงเทพมหานคร เพื่อขอปรับปรุง/พัฒนา และจัดตั้งบ้านหนังสือ ซึ่ง**ดำเนินการปรับปรุง/พัฒนาทางด้านกายภาพ หรือด้านบุคลากร หรือด้านการให้บริการที่เห็นได้ชัดเจน โดยใช้/ไม่ใช้งบประมาณ เช่น บ้านหนังสือต้นแบบที่ได้รับการสนับสนุนจาก** TK Park **ด้านครุภัณฑ์ และการอบรมอาสาสมัครบ้านหนังสือ ซึ่งอาสาสมัครบ้านหนังสือนำความรู้ที่ได้รับจากการอบรมมาพัฒนาต่อยอดเป็นกิจกรรมใหม่**  **ค่าเป้าหมาย**  ร้อยละ 100  **วิธีคำนวณ**  ตรวจสอบผลการดำเนินงานเทียบกับเกณฑ์ร้อยละความสำเร็จ | 1. กิจกรรมปรับปรุง/พัฒนาบ้านหนังสือชุมชนทรัพย์สินใหม่ (ฝ่ายพัฒนาชุมชนฯ)  2. กิจกรรมปรับปรุง/พัฒนาบ้านหนังสือชุมชนคลองพลับพลา (ฝ่ายพัฒนาชุมชนฯ) |

ประเด็นการพัฒนาที่ 11 **ยกเลิกหรือยุบรวม พื้นที่หาบเร่แผงลอยนอกจุดผ่อนผัน / พัฒนาถนนสวย / ติดตั้งและซ่อมแซมไฟฟ้าส่องสว่างริมคลอง**

วัตถุประสงค์หลัก **(Objective)** การจัดการภูมิทัศน์ที่ดีส่งเสริมให้กรุงเทพมหานครถูกจัดอันดับเมืองน่าอยู่ในอันดับที่สูงขึ้น (จากปีฐาน พ.ศ.2566)

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ระดับความสำเร็จของพื้นที่หาบเร่-แผงลอยนอกจุดผ่อนผันที่ดำเนินการยกเลิก/ ยุบรวมพื้นที่  (KR 2 : พื้นที่เมืองได้รับการพัฒนาหรือปรับปรุงทัศนียภาพอย่างมียุทธศาสตร์ สร้างการรับรู้ของเมืองและส่งเสริม อัตลักษณ์ KPI 4.3.1.3 : จำนวนพื้นที่สาธารณะ/ทางเท้าที่มีการจัดระเบียบและบริหารจัดการหาบเร่-แผงลอย) | ระดับ  5 | **นิยาม**  **1. พื้นที่ทำการค้าหาบเร่-แผงลอยนอกจุดผ่อนผัน** หมายถึง พื้นที่ที่ไม่รับอนุญาตตามประกาศกรุงเทพมหานคร  **2. ยกเลิกพื้นที่** หมายถึง การยกเลิกพื้นที่ทำการค้าหาบเร่-แผงลอยบริเวณนั้นไม่ให้มีการทำการค้าต่อไปได้  **3. ยุบรวมพื้นที่** หมายถึง การยกเลิกพื้นที่ทำการค้าหาบเร่-แผงลอยพื้นที่ใดพื้นที่หนึ่ง แล้วรวมผู้ค้าหาบเร่-แผงลอยหรือร้านค้ากลุ่มนี้เข้ามาทำการค้า ณ พื้นที่ที่กำหนด  **การดำเนินการของแต่ละหน่วยงาน**  สำนักงานเขต (หน่วยงานร่วม)  1. สำรวจและจัดทำบัญชีพื้นที่ทำการค้าหาบเร่-แผงลอยนอกจุดผ่อนผันของสำนักงานเขต  ๒. จัดทำแผนปฏิบัติการ/ปฏิบัติงาน รวมทั้งกำหนดเป้าหมายของสำนักงานเขต  ๓. ปฏิบัติงาน/ดำเนินการตามแผนฯ และตามที่ได้รับแจ้งจากสำนักเทศกิจ  ๔. เจ้าหน้าที่เทศกิจปฏิบัติหน้าที่ตรวจตรา กวดขัน และบังคับการตามอำนาจหน้าที่  ๕. จัดทำรายงานความก้าวหน้าของการดำเนินโครงการส่งสำนักเทศกิจตามที่กำหนด  6. จัดทำรายงานสรุปและประเมินผลโครงการส่งสำนักเทศกิจ  **ค่าเป้าหมาย**  ระดับ 5  **วิธีคำนวณ**  ผลการดำเนินงานที่ทำได้เทียบกับระดับความสำเร็จ | 1. โครงการยกเลิก/ยุบรวม พื้นที่หาบเร่แผงลอยนอกจุดผ่อนผัน (ฝ่ายเทศกิจ)  2. โครงการเพิ่มประสิทธิภาพการจัดระเบียบการค้าหาบเร่ – แผงลอย (ฝ่ายเทศกิจ) |
| ร้อยละความสำเร็จในการติดตั้ง/ซ่อมแซมไฟฟ้าส่องสว่างริมคลอง  ติดตั้งใหม่ = 35 ดวง  ซ่อมแซม = 30 ดวง  (KR 2 : พื้นที่เมืองได้รับการพัฒนาหรือปรับปรุงทัศนียภาพอย่างมียุทธศาสตร์ สร้างการรับรู้ของเมืองและส่งเสริมอัตลักษณ์ / KPI 4.3.2.1 : จัดทำแผนและผังการพัฒนาพร้อมแผนบูรณาการการพัฒนาพื้นที่ที่มีมาตรฐานองค์ประกอบการจัดการภูมิทัศน์เมือง \*\*บริเวณสำคัญตามผังพัฒนาพื้นที่เฉพาะที่สอดคล้องกับผังเมืองรวม ประกอบด้วย เส้นทางสัญจร (Paths)/จุดศูนย์รวมกิจกรรม (Nodes) /พื้นที่ภูมิสัญลักษณ์ (Landmark)) | ร้อยละ  100 | **นิยาม**  ความสำเร็จในการติดตั้ง/ซ่อมแซมไฟฟ้าส่องสว่างริมคลอง**หมายถึง จำนวนไฟฟ้าส่องสว่างริมคลองที่ได้รับการติดตั้งใหม่และซ่อมแซม เทียบกับแผนการติดตั้งและซ่อมแซมไฟฟ้าส่องสว่างริมคลอง ประจำปีงบประมาณ พ.ศ. 2567**  การติดตั้งไฟฟ้าส่องสว่าง **หมายถึง การนำอุปกรณ์ไฟฟ้าส่องสว่างมาประกอบหรือติดตั้ง การเดินสายไฟฟ้า แผงจ่ายไฟและอุปกรณ์ประกอบ ในจุดที่ไม่เคยมีไฟฟ้าส่องสว่าง หรือมีไฟฟ้าส่องสว่างแต่มีความสว่างไม่เพียงพอ**  การซ่อมไฟฟ้าส่องสว่าง **หมายถึง** **การปรับปรุง บำรุงรักษา ซ่อมแซม หรือทดแทนชิ้นส่วนหรืออุปกรณ์ไฟฟ้าส่องสว่างที่มีอยู่เดิม เพื่อให้อยู่ในสภาพที่ใช้งานได้อีกครั้ง**  การติดตั้ง/ซ่อมแซมไฟฟ้าส่องสว่างริมคลอง **หมายถึง การติดตั้งหรือซ่อมไฟฟ้าส่องสว่างบริเวณทางเดินริมคลองเพื่อความปลอดภัยของประชาชนหรือผู้สัญจร**    **ค่าเป้าหมาย**  ร้อยละ 100  **วิธีคำนวณ**  ร้อยละความสำเร็จ = [(A/B) + (C/D)] × 100  เมื่อ A = จำนวนไฟฟ้าส่องสว่างที่**ติดตั้งแล้วเสร็จ**  B =จำนวนไฟฟ้าส่องสว่างที่**จะติดตั้งตามแผน**  C = จำนวนไฟฟ้าส่องสว่างที่**ซ่อมแซมแล้วเสร็จ**  D= จำนวนไฟฟ้าส่องสว่างที่**จะซ่อมแซมตามแผน** | 3. กิจกรรมติดตั้งและซ่อมแซมไฟฟ้าส่องสว่างริมคลอง (ฝ่ายโยธา) |

ประเด็นการพัฒนาที่ 12 **ปรับปรุงถนน ตรอก ซอย เพื่ออำนวยความสะดวกให้ประชาชนในการเดินทาง / ปรับปรุงทางเท้า / ปรับปรุงทางจักรยาน / แก้ไขปัญหาจุดจราจรฝืด**

วัตถุประสงค์หลัก **(Objective)** ประชาชนมีทางเลือกในการเดินทางที่หลากหลาย ครอบคลุม และมีคุณภาพการเปลี่ยนรูปแบบการเดินทางต้องไร้รอยต่อและราคาประหยัด

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละความสำเร็จของ  การแก้ไข/ปรับปรุงทางเท้า  (KR 3 : ระยะเวลาการเดินทางเฉลี่ยของประชาชนจากที่หมายแรกถึงระบบขนส่งมวลชนหลัก / KPI 4.4.2.1 : พัฒนาโครงข่ายเส้นทางจักรยานในทุกพื้นที่เขต/ KPI 4.4.2.2 : ปรับปรุงผิวจราจรหรือทางเท้าให้รองรับการใช้งานสำหรับทุกคน(ทางเท้าเดิมโล่ง สะอาด เป็นระเบียบ) | **2.1 กิโลเมตร**  **(ตามแผนงาน ที่สำนักงานเขตกำหนด)** | **นิยาม**  การแก้ไข/ปรับปรุงทางเท้า หมายถึง ทางเท้าในพื้นที่สำนักงานเขตที่ได้รับการดูแล ปรับปรุง ซ่อมแซม จัดระเบียบไม่ให้มีสิ่งกีดขวาง มีความสะอาด มีภูมิทัศน์สวยงาม ทั้งนี้เพื่อให้ประชาชนเกิดความสะดวกสบายในการสัญจร  **ค่าเป้าหมาย**  **2.1 กิโลเมตร**  **วิธีคำนวณ**  ระยะทางที่ได้มีการปรับปรุงทางเท้าในพื้นที่สำนักงานเขต x 100 หารด้วย ระยะทางตามแผนที่กำหนด (หน่วย : กิโลเมตร) | 1. กิจกรรมปรับปรุงทางจักรยาน (สำนักงานเขตวังทองหลาง)  2. โครงการปรับปรุงซอยเครือคล้าย 2 จากบ้านเลขที่ 66/51 ถึงบ้านเลขที่ 66/106 และซอยรัตนพงษ์จากซอยเครือคล้าย 2 ถึงซอยลาดพร้าว 80 แยก 22 งบประมาณ 21,170,000.- บาท (ลงทุน) (ฝ่ายโยธา)  3. โครงการปรับปรุงซอยร่วมน้ำใจ จากปากทางเข้าหมู่บ้านสวนซื่อตรงถึงสุดซอย และจากบ้านเลขที่ 292 ถึงสุดซอย และซอยร่วมน้ำใจ 2 จากบ้านเลขที่ 31/130 ถึงบ้านเลขที่ 531 งบประมาณ 2,046,000.- บาท (ลงทุน) (ฝ่ายโยธา)  4. โครงการปรับปรุงซอยแยกซอยลาดพร้าว 80 แยก 14 จากอู่เก็บของกลาง สน.ถึงแนวกำแพงรั้ว และซอยเชื่อมระหว่างซอยลาดพร้าว 80 แยก 2 กับซอยลาดพร้าว 80 แยก 4 จากบ้านเลขที่ 19 ถึงบ้านเลขที่ 22 งบประมาณ 1477000.- บาท (ลงทุน) (ฝ่ายโยธา)  5. โครงการปรับปรุงซอยลาดพร้าว 64 แยก 6 จากบ้านเลขที่ 68/1 ถึงบ้านเลขที่ 70 และซอยลาดพร้าว 64 แยก 9 จากปากซอยถึงบ้านเลขที่ 323 และปรับปรุงทางเท้าถนนศรีวราจากสี่แยกถนนศรีวราถึงร้านตัดผมชาลอนดิโอ งบประมาณ 988,000.- บาท (ลงทุน) (ฝ่ายโยธา)  6. โครงการปรับปรุงซอยแยกซอยลาดพร้าว 122 แยก 26 จากซอยบุญมา 2 ถึงคลองแสนแสบ และซอยแยกซอยลาดพร้าว 122 แยก 16 จากร้านบ้านนกฮูกคาเฟ่ ถึงบ้านเลขที่ 124/6 งบประมาณ 2,181,000.- บาท (ลงทุน) (ฝ่ายโยธา)  7. โครงการปรับปรุงซอยลาดพร้าว 72 จากปากซอย8ลาดพร้าว 72 ถึงบ้านเลขที่ 15 งบประมาณ 496,000.- บาท (ลงทุน) (ฝ่ายโยธา)  8. โครงการปรับปรุงซอยลาดพร้าว 57 จากปากซอยลาดพร้าว 57 ถึงบ้านเลขที่ 5 งบประมาณ 497,000.- บาท (ลงทุน)(ฝ่ายโยธา)  9. โครงการปรับปรุงซอยแยกซอยลาดพร้าว 71 จากบ้านเลขที่ 82 ถึงบ้านเลขที่ 723 งบประมาณ 1,890,000 บาท (ลงทุน) (ฝ่ายโยธา)  10. โครงการปรับปรุงซอยรามคำแหง 21 จากถนนศรีวราถึงคลองแสนแสบ งบประมาณ 8,000,000.- บาท (ลงทุน) (ฝ่ายโยธา)  (โครงการต่อเนื่องปีงบประมาณ 2567-2568 งบประมาณ 113,548,000) |
| จำนวนจุดฝืดที่ได้รับการวิเคราะห์และแก้ไขปัญหา  (KR 3 : ระยะเวลาการเดินทางเฉลี่ยของประชาชนจากที่หมายแรกถึงระบบขนส่งมวลชนหลัก / 4.4.7.1 : จุดฝืดการจราจรได้รับการแก้ไขเบื้องต้นอย่างรวดเร็ว) | ร้อยละ 100 | **นิยาม**  - จุดฝืด หมายถึง จุดที่มีการชะลอตัว มีจุดตัด มีการจอดรอ มีการหยุด จะเป็นจุดที่ก่อให้เกิดแรงเสียดทาน (friction) เล็กๆ ที่ส่งผลให้การจราจรในภาพรวมติดขัดได้ เช่น ในพื้นที่ถนน 2 เลน ที่มีเลนหนึ่งรอไฟเลี้ยวทำให้เลนที่เคลื่อนไหวได้เหลือเพียงเลนเดียว  - แหล่งที่มาของจุดฝืดที่นำมาพิจารณากำหนดเป้าหมายในการดำเนินการ ในปีงบประมาณที่ประเมิน มาจาก  1. ข้อมูลจากสำนักงานนโยบายและแผนการขนส่งและจราจร (สนข.)  2. ข้อมูลจากหน่วยงานและสำนักงานเขต  - จุดปัญหา หมายถึง จุดที่ส่งผลให้เกิดจุดฝืดจราจร ซึ่งจะกำหนดก่อนดำเนินการแก้ไข/ปรับปรุง ในปีงบประมาณที่ประเมิน  - แผนปฏิบัติการ (Action Plan) หมายถึง แผนซึ่งหน่วยงานจัดทำขึ้นเพื่อเป็นกรอบการดำเนินงานหรือกิจกรรมที่ส่งผลต่อความสำเร็จของตัวชี้วัด โดยบรรจุรายละเอียดถึงกิจกรรมที่ต้องดำเนินการ พร้อมระยะเวลาดำเนินการแต่ละขั้นตอน ทั้งนี้ ให้หมายรวมถึง แผนที่เกี่ยวข้อง เช่น แผนกวดขันวินัยจราจรและ/หรืออำนวยการจราจรและผู้สัญจร เป็นต้น  - ผลผลิต หมายถึง หน่วยผลผลิตที่เกิดขึ้นจากกระบวนการและกิจกรรมตามภารกิจของหน่วยงานซึ่งได้รับมอบหมายให้ดำเนินการ เพื่อสนับสนุนตัวชี้วัด  - คณะอนุกรรมการ/คณะทำงาน หมายถึง คณะอนุกรรมการ/คณะทำงานที่ถูกจัดตั้งขึ้นเพื่อขับเคลื่อนให้เป็นไปตามตัวชี้วัด  **ค่าเป้าหมาย**  ร้อยละ 100  **วิธีคำนวณ**  **-** วัดผลการดำเนินการเทียบกับเกณฑ์การให้คะแนน | **กิจกรรมแก้ปัญหาจุดจราจรฝืด** ( ฝ่ายเทศกิจ ) |

ประเด็นการพัฒนาที่ 13 **ส่งเสริมการใช้งบประมาณ 200**,000 **บาท (มูลค่าที่เบิกจ่าย บาท)**

วัตถุประสงค์หลัก **(Objective)** ประชาชนมีส่วนร่วมในการขับเคลื่อนและพัฒนาเมือง และสามารถตรวจสอบการทำงานของกรุงเทพมหานครได้

|  |  |  |  |
| --- | --- | --- | --- |
| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| ร้อยละความสำเร็จของการดำเนินงานตามโครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง  (KR 3 : ชุมชนมีส่วนร่วมในการพัฒนาชุมชนผ่านงบประมาณแบบมีส่วนร่วม / KPI 5.2.2.2 : โครงการที่มาจากกระบวนการมีส่วนร่วมของประชาชนได้รับการบรรจุในแผน 2,017 ชุมชน และดำเนินการ) | ร้อยละ 100 | **นิยาม**  **“จำนวนชุมชนทั้งหมด”** หมายถึง จำนวนชุมชนที่เข้าร่วมโครงการชุมชนเข้มแข็งพัฒนาตนเองตามหลักปรัชญาเศรษฐกิจพอเพียง  **“การเบิกจ่ายงบประมาณ”** พิจารณาจากจำนวนชุมชนที่ขอรับงบประมาณที่มีการเบิกจ่ายงบประมาณตามโครงการฯ เทียบกับจำนวนชุมชนทั้งหมด ณ วันที่ 30 กันยายน 2567    **ค่าเป้าหมาย**  ร้อยละ 100  **วิธีคำนวณ**  ตรวจสอบจากการดำเนินงานเปรียบเทียบกับเกณฑ์ร้อยละความสำเร็จ | 1. โครงการส่งเสริมการใช้งบประมาณ 200,000 บาทต่อชุมชน (มูลค่าเงินที่เบิกจ่าย)  งบประมาณ 3,230,000.- บาท (ดำเนินการ) (ส่วนราชการรับผิดชอบ) |

ประเด็นการพัฒนาที่ 14 **พัฒนามาตรฐานการบริการประชาชน (**% **จำนวนคำขอที่เขตสามารถให้บริการได้ภายในกรอบเวลาตามคู่มือประชาชน)**

วัตถุประสงค์หลัก **(Objective)** กรุงเทพมหานครมีการยกระดับสู่ดิจิทัลภาครัฐ เพื่อบริหารงานยืดหยุ่น คล่องตัวและครอบคลุมทุกหน่วยงานบริการของกรุงเทพมหานคร

| ตัววัดผล/ตัวชี้วัดหลักตามภารกิจหลักของหน่วยงาน **(KR / KPI)** | ค่าเป้าหมาย | นิยาม/คำอธิบายตัวชี้วัด | โครงการ/กิจกรรม |
| --- | --- | --- | --- |
| ร้อยละของคำขอที่เขตสามารถให้บริการได้ภายในกรอบเวลาตามคู่มือประชาชน  (KR 1 : พัฒนาระบบบริการสาธารณะที่สะดวก เข้าถึงง่ายในรูปแบบออนไลน์ เพื่ออำนวยความสะดวกให้แก่ประชาชนและภาคธุรกิจ พร้อมทั้งสามารถเข้าถึงข้อมูล และตรวจสอบการดำเนินงานของกรุงเทพมหานครได้อย่างเปิดเผย **/** KPI 7.5.1.1 : จำนวนระบบปฏิบัติราชการทางอิเล็กทรอนิกส์ เพื่อให้บริการประชาชนผ่านระบบออนไลน์) | ร้อยละ  100 | **นิยาม**  **คำขอ** หมายถึง จำนวนคําขอรับบริการจากประชาชนที่มายื่นขอรับบริการ ณ สำนักงานเขต และ/หรือผ่านช่องทางระบบศูนย์รับคำขออนุญาตของกรุงเทพมหานคร (BMA OSS)  **คู่มือประชาชน** หมายถึง รายละเอียดที่แสดงขั้นตอนให้ประชาชนรับทราบข้อมูลที่ชัดเจนในการติดต่อขอรับ บริการจากหน่วยงานของรัฐว่ามีหลักเกณฑ์วิธีการ ขั้นตอน ระยะเวลา เอกสารและหลักฐานที่จําเป็นอย่างไร เพื่อเป็นการอํานวยความสะดวกให้แก่ประชาชน และสร้างความโปร่งใสในการปฏิบัติงานของเจ้าหน้าที่  **ค่าเป้าหมาย**  ร้อยละ 100  **วิธีคำนวณ** วัดร้อยละคำขอที่เขตสามารถให้บริการได้ภายในกรอบเวลาตามคู่มือประชาชน โดยมีวิธีคำนวณ ดังนี้ x ๑๐๐  A = ร้อยละคำขอที่เขตสามารถให้บริการได้ภายในกรอบเวลาตามคู่มือประชาชน  B = จำนวนคำขอที่เขตสามารถให้บริการได้ภายในกรอบเวลาตามคู่มือประชาชน  C = จำนวนคำขอที่เขตให้บริการทั้งหมด | 1. กิจกรรมพัฒนามาตรฐานการบริการประชาชน(ฝ่ายปกครอง) |

1. สำนักบริหารการทะเบียน กรมการปกครอง กระทรวงมหาดไทย  
   2สำนักงานสถิติแห่งชาติ กระทรวงดิจิทัลเพื่อเศรษฐกิจและสังคม : รายงานสรุปผลที่สำคัญ ประชากรแฝงในประเทศไทย พ.ศ. 2564 (https://www.nso.go.th/sites/2014/DocLib13/ด้านสังคม/สาขาประชากร/ประชากรแฝง/2564/summary\_64.pdf) [↑](#footnote-ref-1)